
MUNICIPIUL TIMIŞOARA

DIRECTIA PATRIMONIU 

 Nr.SC2022-25631/17.10.2022
RAPORT DE SPECIALITATE

Privind  aprobarea închirierii imobilului- SAD1 în care funcţionează  Clinica  de Obstetrică şi Ginecologie  a Spitalului Clinic Municipal de Urgenţă Timişoara, compus din  demisol +parter +etajul I şi teren aferent, situat în Timişoara, Bv. 16 Decembrie 1989  nr. 24.
     
 Având în vedere Referatul de aprobare cu nr.SC2022-25631/17.10.2022 al Primarului Municipiului Timişoara şi Proiectul de hotărâre privind  aprobarea închirierii imobilului-SAD1 în care funcţionează  Clinica  de Obstetrică şi Ginecologie  a Spitalului Clinic Municipal de Urgenţă Timişoara, compus din  demisol +parter +etajul I şi teren aferent, situat în Timişoara, Bv. 16 Decembrie 1989  nr. 24  .
    
 Facem următoarele precizări:

    
Clinica  de Obstetrică şi Ginecologie  din  cadrul  Spitalului Clinic Municipal de Urgenţă Timişoara funcționează  în baza  contractului  de  închiriere nr. 69/07.06.2022 încheiat în baza HCL nr. 71/15.03.2022, la  demisolul, parterul, şi etajul I, din imobilul, situat în Timişoara, Bv. 16 Decembrie 1989 nr. 24, cu suprafaţa utilă de 1654,72 mp şi teren construit şi neconstruit în suprafaţă de 797,00 mp, înscris în CF  nr. 411295- C1-U1 Timișoara, aflat în  proprietatea  Fundaţiei Caritatea prin  retrocedare, întrucât după retrocedare municipalitatea  și Spitalul Clinic Municipal   nu au dispus de un alt spaţiu pentru  mutarea activități medicale.
     
Contractul de închiriere nr.69/07.06.2022 încheiat în baza HCL nr.71/15.03.2022 cu o chirie negociată  în cuantum  de 6500 euro/lună  expiră  la data de 01.11.1022. Chiria  a fost  asigurată de la bugetul local  din  Cap. 66.02 Sănătate alin. 51.01.46 - transferuri  de la bugetele locale către instituţii  publice şi activităţi finanţate integral sau parţial  din venituri proprii pentru  finanţarea sănătăţii.
     
Spitalul Clinic Municipal de Urgenţă Timişoara prin  adresa cu nr. E5496/29.09.2022, înregistrată la Municipiul Timișoara  sub nr. CT2022-6523/28.09.2022 a solicitat sprijinul  privind încheierea unui nou contract  de închiriere și a înaintat adresa  Fundației Caritatea cu nr. F1055/31.08.2022   prin care și-a   exprimat acordul  de a încheia  un nou contract de închiriere   pe o perioadă  minimă  de un an, la prețul de 7750 euro/lună, în echivalent lei;

     
Prin HCL nr.216/15.06.2021 a fost  împuternicită  Comisia de Negociere cu Terții  a Consiliului Local constituită  conform  HCL  nr. 21/26.01.2021, în vederea  negocierii  închirierii imobilului  din Bv. 16 Decembrie 1989 nr. 24   în care funcţionează  Clinica  de Obstetrică şi Ginecologie  a Spitalului Clinic Municipal de Urgenţă Timişoara.  
   
În urma adresei  Spitalului Clinic Municipal de Urgenţă Timişoara și a ofertei făcută de  Fundația Caritatea privind   condițiile de închiriere a imobilului SAD1 situat în Timişoara, Bv. 16 Decembrie 1989  nr. 24,   în data de 06.10.2022 a fost întrunită Comisia  de negociere cu terți.  
·    
Conform  extrasului  din  Procesul-  verbal nr.7/06.10.2022, membrii Comisiei de negociere cu terții  au  negociat  cu reprezentantul Fundației Caritate  în calitate de proprietar, închirierea  imobilului mai sus  menționat astfel:  
· prețul închirierii imobilului descris în sumă de 33.680 lei/lună, până la data de 31.12.2022

· începând cu data de 01.01.2023 prețul  chiriei se va actualiza cu rata inflației aferentă anului 2022, comunicată de Institutul Național de Statistică. 

· valabilitatea contractului 31.12.2023
       Față de cele de mai sus  se  impune promovarea unui proiect  de hotărâre  privind aprobarea  închirierii imobilului  SAD 1-compus din  demisol +parter +etajul I şi teren aferent, situat în Timişoara, Bv. 16 Decembrie 1989  nr. 24  în care funcţionează Clinica de Obstetrică şi Ginecologie a Spitalului Clinic Municipal de Urgenţă Timişoara.

      Contractul de închiriere, se  va  încheia între  Spitalul Clinic Municipal de Urgenţă Timişoara   în calitate de locatar  şi  Fundaţia  Caritatea în calitate  de proprietar (locator) , astfel :
-
perioada  de închiriere  va fi 02.11.2022 - 31.12.2023;

-     cuantumul chiriei  pe  perioada 02.11.2022-31.12.2022 va fi  de 33.680 lei/lună;
            -     chiria  pe perioada  01.01.2023- 31.12.2023 se va  actualiza cu rata inflației  aferentă anului 2022, comunicată de  Institutul  Național de Statistică;
       Actualizarea prețului de închiriere aferent  perioadei  01.01.2023 -31.12.2023 se va face prin  act  adițional  la inițiativa Fundației  Caritatea, în calitate de locator-proprietar și  a Spitalului Clinic Municipal de Urgenţă Timişoara, în calitate de chiriași.

      Sumele  pentru plata chiriei se asigură de la bugetul local  din  Cap. 66.02 Sănătate alin. 51.01.46 - transferuri  de la bugetele locale către instituţii  publice şi activităţi finanţate integral sau parţial  din venituri proprii pentru  finanţarea sănătăţii.

      Conform prevederilor  art. 199 alin, 1 din Legea nr. 95/2006 privind reforma în domeniul sănătăţii, actualizată, bugetele locale participă la finanţarea unor cheltuieli de administrare şi funcţionare, respectiv bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale ale unităţilor sanitare cu paturi transferate, în limita creditelor bugetare aprobate cu această destinaţie în bugetele locale.
    Având în vedere  expuse în prezentul raport apreciem că:

     
 - proiectul de hotărâre privind aprobarea închirierii imobilului –SAD 1, în care funcţionează  Clinica  de Obstetrică şi Ginecologie  a Spitalului Clinic Municipal de Urgenţă Timişoara, compus din  demisol +parter +etajul I şi teren aferent, situat în Timişoara, Bv. 16 Decembrie 1989  nr. 24, îndeplineşte condiţiile pentru a fi supus dezbaterii Consiliului Local al Municipiului Timişoara.

